ms en id en en en en en en en en ms hbs_lat ms id ms ms ms ms id id ms ms ms id ms id id id ms ms ms ms id id id id es id ms eo id ms hu ms ms id su ms id ms ms id fr id ms en ms id ms ms ms ms id ms ms id ms en id ms en ms en ms en en en en en en id ms id ms id hbs_lat en id id id id id id sv id hbs_lat ms id id id id id id id id id en en en en en it en en en en ms en en en en en en en en ms hbs_lat ms id en
10 Alternatif Pengganti Garam Dalam Masakan - Kesihatan Alternatif
Dikemas kini pada August 14, 2021
Tidak dapat dinafikan makanan yang masin seperti ikan bilis atau ikan masin sangat sedap dimakan dengan nasi panas. Ataupun, kentang goreng yang dibeli di pasar raya lebih sedap berbanding dengan yang dikupas dan dimasak sendiri di rumah.
Tetapi adalah sangat baik jika kita dapat mengurangkan pengambilan garam dalam masakan atau menggantikannya dengan alternatif pengganti garam yang lebih sihat dan kurang kandungan sodiumnya.
Pengambilan garam yang banyak dalam makanan boleh menyebabkan pelbagai masalah kesihatan yang serius seperti penyakit buah pinggang, sakit jantung, hipertensi, darah tinggi dan sindrom metabolik.
Sodium memainkan peranan dalam mengimbangkan kandungan cecair dalam badan, isyarat sistem saraf dan mengawal tekanan darah. Walaupun kita memerlukan sodium dalam badan, tetapi ramai rakyat Malaysia yang mengambilnya secara berlebihan bukan sahaja dalam masakan tetapi dalam bentuk makanan yang lain.
Ini termasuklah dalam makanan ringan seperti, kerepek-kerepek, makanan segera seperti mi dan burger serta makanan yang telah diproses. Ramai juga yang tidak tahu makanan dalam tin seperti sup segera dan sos pasta juga mempunyai kandungan natrium yang tinggi.
Oleh itu hendaklah kita beringat dengan pengambilan garam dalam makanan kita setiap hari. Anda juga boleh mengurangkan pengambilan atau beralih kepada pengganti garam yang juga mampu memberikan kelazatan dan rasa yang sama dalam masakan.
Senarai alternatif garam di bawah akan memberikan masakan dan makanan anda lebih oomph biarpun tanpa garam!
Lada hitam biasanya digunakan bersama dengan garam, tetapi menggunakan lada hitam sahaja dapat menambahkan rasa natrium dalam makanan. Kandungan sebatian aktifnya mampu menghalang masalah keradangan.
Gunakan lada hitam sebagai pengganti garam dalam resipi sup, ikan bakar, ayam bakar, pasta atau gorengan.
Bawang putih banyak digunakan dalam masakan orang Itali ini kerana ia memberi aroma kepada makanan. Walaupun rasa dan baunya agak menyengat seperti bawang, ia boleh digunakan dalam masakan sebagai pengganti garam. Ia juga lebih lazat dan sihat.
Rakyat Malaysia banyak menggunakan bawang putih untuk sebagai bahan tumisan, jadi apa kata selepas ini masukkan jumlah yang lebih dan rasa perubahan dalam masakan anda.
Bawang putih mempunyai banyak khasiat dalam kesihatan antaranya ialah membantu meningkatkan imuniti badan, membantu menurunkan tahap tekanan darah dan meningkatkan tahap kolesterol yang sihat.
Jika anda sukakan makan pedas, serbuk cili boleh menjadi pengganti garam yang terbaik untuk anda.
Serbuk cili dapat menambahkan rasa yang menyerupai sos panas (hot sauce) tetapi tanpa kandungan natrium yang tinggi. Cayenne atau serbuk cili sangat bagus untuk masakan sambal, kari dan juga makanan bergoreng.
Ia mempunyai banyak kebaikan kesihatan seperti membantu menurunkan tekanan darah, mengurangkan risiko kanser, mengurangkan masalah penghadaman dan ia juga dapat membantu meningkatkan metabolisme anda.
Herba thyme banyak digunakan dalam masakan barat contohnya dalam sos pasta, pizza, ayam atau ikan dan sayur panggang. Thyme boleh memberikan masakan anda lebih sedap dan beraroma dan yang penting sekali ia bebas sodium. Jadi selepas ini jika anda menyediakan ayam panggang buat keluarga tercinta jangan lupa tambah thyme ke dalam masakan anda.
Antara kebaikan kesihatan herba thyme ini ialah membantu mengurangkan kandungan kolesterol dalam badan dan dapat memberikan kesan positif terhadap tekanan darah.
Ingin memasak seperti seorang chef? Mulakan menggunakan jus lemon sebagai ganti garam. Sifat kimia buah lemon yang unik membolehkannya untuk mencerahkan warna sayur-sayuran ketika ditambahkan kemudian ke dalam masakan. Anda juga boleh tambah perahan jus lemon dalam sup, salad, perapan ayam dan makanan laut untuk memberikan rasa yang lebih segar dan lazat.
Jus lemon juga kaya dengan vitamin C, yang boleh membantu dalam memberikan manfaat kepada sistem imun, keanjalan kulit, penyerapan zat besi, dan pencegahan daripada penyakit jantung.
Kunyit banyak digunakan dalam perapan ayam dan ikan goreng. Tapi tahukah anda bahawa kunyit mempunyai banyak kebaikan dalam kesihatan kita? Selain daripada pilihan terbaik dalam pengganti garam, kunyit juga mempunyai kebaikan sebagai anti-radang.
Walaupun kunyit digunakan dalam banyak dalam masakan seperti kari, ia juga boleh dipelbagaikan dalam masakan lain seperti dalam makanan panggang, sup dan tagine. Masyarakat India sering menambahkan kunyit ke dalam minuman susu mereka. Ini kerana ia mempunyai komponen anti-alergi dan anti-radang.
Ada juga yang menambah sedikit serbuk kunyit dalam pembuatan roti untuk mendapatkan warna kuning terang di samping menambahkan rasa unik.
Ramai yang tidak tahan dengan bau dan rasa cuka epal. Walaupun baunya sangat kuat, ia mempunyai banyak manfaat dalam kesihatan kita. Ia boleh digunakan sebagai pengganti garam dalam pelbagai jenis masakan dan minuman. Sangat baik dalam membantu mengurangkan tahap gula dalam darah, cuka epal sering digunakan sebagai sos salad dan perapan ayam panggang.
Untuk lebih sedap campurkan cuka epal dan minyak zaitun ke dalam salad anda dan rasa sendiri betapa sedapnya salad anda tanpa secubit garam pun!
Walaupun rasa dan baunya yang kuat sehingga boleh berair mata mengupas dan memotongnya, bawang merupakan alternatif garam yang sangat baik untuk diet rendah sodium.
Bawang sangat berperisa dan sempurna untuk digunakan sebagai penambah perisa dalam masakan bergoreng, sup dan sebagai bahan perapan.
Seperti kebanyakan ramuan segar, parsley rendah dengan kandungan natrium. Ia mempunyai aroma yang tinggi dan menjadi pilihan perasa yang sempurna bagi mereka yang ingin mengurangkan pengambilan garam.
Kerana rasanya yang segar, parsley ialah alternatif garam yang bagus untuk hidangan sup hidangan pasta, dan telur.
Perasa Cendawan / Mushroom Seasoning
Serbuk cendawan dihasilkan dari cendawan kering dan sedikit garam. Campuran sempurna ini memberikan rasa Umami iaitu rasa asas kelima, yang juga digambarkan sebagai sedap. Perasa cendawan ialah perasa yang serba boleh kerana anda boleh menggunakannya dalam hampir semua masakan seperti sup, perapan dan gorengan.
Adakan Himalayan Pink Salt atau Garam Pink Himalaya lebih baik berbanding dengan garam biasa?
Garam Pink Himalaya ialah sejenis garam yang berwarna merah jambu yang biasanya didapati banyak di Himalaya di negara Pakistan. Khewra di Pakistan merupakan salah satu lombong garam terbesar dan tertua di dunia.
Garam merah jambu Himalaya yang diambil daripada lombong ini dipercayai wujud berjuta-juta tahun yang dahulu melalui proses penyejatan zat-zat mineral yang bermula sejak berjuta-juta tahun dahulu.
Ramai orang mendakwa bahawa ia kaya dengan mineral dan mampu memberikan banyak faedah kesihatan.
Atas sebab-sebab ini, garam Himalaya merah jambu sering dianggap lebih sihat daripada garam putih biasa.
Garam pink Himalaya tidak diproses menggunakan mesin sebaliknya diproses secara minimum menggunakan tangan untuk memastikan ia tidak tercemar dengan bahan-bahan asing dan juga untuk mengekalkan tahap kualitinya. Kerana ia diproses secara semula jadi menggunakan tangan membolehkan kandungan mineral dan unsur surih lain tetap kekal walaupun setelah diproses.
Seperti garam putih, garam Himalaya merah jambu kebanyakannya terdiri daripada natrium klorida.
Kedua-dua garam putih dan garam merah jambu Himalaya mempunyai kandungan natrium klorida, tetapi garam Himalaya merah jambu mempunyai lebih 84 jenis mineral dan unsur zat lain.
Ini termasuklah kandungan mineral biasa seperti kalium dan kalsium, serta mineral lain seperti strontium dan molibdenum.
Jika anda ingin menggantikan garam dalam masakan anda, garam Himalaya merah jambu juga merupakan alternatif semula jadi yang bagus.
Garam Bukit Himalaya YUSUF TAIYOOB Himalaya Pink Rock Salt
Categories Solusi kesihatan alternatif Tags pengganti garam
Tanda Sakit Buah Pinggang – Kenali Simptom Sakit Buah Pinggang Yang Anda Mungkin Tidak Tahu
5 Khasiat Minyak Kelapa Dara Kepada Kesihatan Kita
Leave a Comment Cancel reply
Save my name, email, and website in this browser for the next time I comment.
Please enter an answer in digits:
5 × two =
Ketahui 11 Khasiat Ginseng: Manfaat Ginseng Untuk Kesihatan Tubuh Badan
30 Petua Dan Cara Hilangkan Batuk Secara Semulajadi Tanpa Ubat
Batuk Berpanjangan Dan Berterusan: Ketahui Punca Dan Tanda-tanda Mengapa Ia Terjadi?
Ketahui 11 Khasiat Ginseng: Manfaat Ginseng Untuk Kesihatan Tubuh Badan
30 Petua Dan Cara Hilangkan Batuk Secara Semulajadi Tanpa Ubat
Batuk Berpanjangan Dan Berterusan: Ketahui Punca Dan Tanda-tanda Mengapa Ia Terjadi?
Khasiat Arabic Gum: 11 Kebaikan Kesihatan Luar Biasa dari Makanan Yang Sudah Wujud Beribu Tahun Ini
Kebaikan Bawang Putih: 8 Cara Terbaik Menggunakan Bawang Putih Untuk Meningkatkan Kesihatan Anda
Kebaikan Daun Senna: Apakah Daun Senna?
Ketahui 11 Khasiat Ginseng: Manfaat Ginseng Untuk Kesihatan Tubuh Badan
30 Petua Dan Cara Hilangkan Batuk Secara Semulajadi Tanpa Ubat
Batuk Berpanjangan Dan Berterusan: Ketahui Punca Dan Tanda-tanda Mengapa Ia Terjadi?
Khasiat Arabic Gum: 11 Kebaikan Kesihatan Luar Biasa dari Makanan Yang Sudah Wujud Beribu Tahun Ini
Kebaikan Bawang Putih: 8 Cara Terbaik Menggunakan Bawang Putih Untuk Meningkatkan Kesihatan Anda
Kebaikan Daun Senna: Apakah Daun Senna?
Kelebihan Minyak Jojoba: Pelembap dan Rawatan Rambut Semula Jadi
17 Khasiat Habbatus Sauda Untuk Kesihatan Anda Menurut Kajian
Afyaa Hayyiba Habbatus Sauda
SAWDA Minyak Habbatus Sauda
Copyright © 2022 Kesihatan Alternatif
SAWDA Minyak Habbatus Sauda
Afyaa Hayyiba Habbatus Sauda